Κολοκυθόσουπα με μήλο, κατσικίσιο τυρί και σύγκλινο
Ένα πιάτο μόνο αρκεί για να γεμίσει τo γιορτινό τραπέζι με χρώμα, γεύση και μυρωδιές. Η μοναδική σούπα με βάση ζουμερή χειμωνιάτικη κολοκύθα, μήλο, κατσικίσιο τυρί και σύγκλινο θα είναι ο πρωταγωνιστής των φετινών Χριστουγεννιάτικων γευστικών μας αναμνήσεων.
2 συσκευασίες κολοκύθα ΧΑΛΒΑΤΖΗ, 1 κ. γλυκού κύμινο, 3 κ. σούπας ελαιόλαδο, 2 μήλα κομμένα σε μικρά κομμάτια, 200 γρ. σύγκλινο σε μικρά κυβάκια, 1 κρεμμύδι ψιλοκομμένο, 1,5 λίτρο ζωμός λαχανικών, 120 γρ. κατσικίσιο τυρί, φρέσκο θυμάρι, αλάτι και φρεσκοτριμμένο πιπέρι
Σοτάρετε τα κρεμμύδια και τα μήλα σε 2 κ. σούπας ελαιόλαδο μαζί με το κύμινο.Ρίχνετε τον ζωμό και σιγοβράζετε για 10 – 15 λεπτά.Προσθέτετε την κολοκύθα στον ατμό και πολτοποιείτε με ραβδομπλέντερ μέχρι να αποκτήσει μια βελούδινη υφή.Αλατοπιπερώνετε , ρίχνετε λίγο θυμάρι και σιγοβράζετε για 10 λεπτά.Αποσύρετε από την φωτιά.Σοτάρετε στο υπόλοιπο ελαιόλαδο το σύγκλινο για 3 – 4 λεπτά μέχρι να ροδίσει.Σερβίρετε την σούπα σε μπολ. Μοιράζετε το τραγανό σύγκλινο στις σούπες και λίγο κατσικίσιο τυρί.Τέλος γαρνίρετε με λίγο φρέσκο θυμάρι.
Αλλαντικά,Κολοκύθα,Μήλο